
Παραμυθοφουρνίσματα

Η γλυκιά Χριστουγεννιάτικη παράσταση…

μαγειρεύεται στον Κινητήρα

Το πιο γλυκό, μεθυστικό άρωμα των Χριστουγέννων πλημμυρίζει τη γειτονιά γύρω από την Ακρόπολη με τα «Παραμυθοφουρνίσματα» που …μαγειρεύονται στο studio του Κινητήρα από τις 10 Δεκεμβρίου έως και τις 8 Ιανουαρίου. 

Όλα ξεκινούν με το ζύμωμα, το πλάσιμο κι έπειτα το φορμάρισμα και το ψήσιμο των μπισκότων. Μικροί και μεγάλοι αναλαμβάνουν το γλυκό εγχείρημα, και όσο τα μπισκοτάκια ψήνονται στο φούρνο ξεκινά η διήγηση μέσα στις μοσχοβολιές, για να μας παρασύρει σε κόσμους μαγικούς.  

Παραμύθια από σύγχρονους Έλληνες συγγραφείς, ζωντανεύουν με τη φωνή του μάγειρα – παραμυθά, με μουσική και βίντεο αρτ. 

Κάθε παιδί καλείται να φέρει στο studio του Κινητήρα ένα παλιό παιχνίδι ή ένα βιβλίο που θα ήθελε να μοιραστεί για να συμμετάσχει στην ανταλλαγή των δώρων, ανακυκλώνοντας ότι έχει βαρεθεί και μοιράζοντας χαρά, στο πνεύμα των Χριστουγέννων. 

Τέλος – κι αν δεν έχουνε καεί – ο καθένας θα φύγει με το μπισκότο του πασπαλισμένο ζάχαρη άχνη κι έτοιμο για φάγωμα!

Στου κινητήρα τη φωλιά,    

θα διαβάσουμε παιδιά, 

παραμύθια μαγικά,

και θα ψήσουμε μαζί

μπισκοτάκια στο ταψί. 
Θα γενούμε μια αγκαλιά,

μικροί μεγάλοι και γατιά,

για να ζήσουμε ξανά,

την ελπίδα να γεννά, 

όνειρα τέχνης φωτεινά.

Σ΄ένα τόπο μακρινό,

και πολύ κοντά... εδώ,

παραμύθι ξεκινά,

φέρνει στην καρδιά χαρά,

κι όλα γύρω τα σκουπίδια

γίνονται μικρά στολίδια.

TAYTOTHTA

Σύλληψη-Σκηνοθεσία Αντιγόνη Γύρα

Εικαστική Επιμέλεια Βίκυ Αδάμου
Μουσική Ορέστης Τάνης

Βίντεο Αρτ Χρήστος Μαυρίδης

Διαβάζουν σε εναλλασσόμενη διανομή: οι μαμάδες Αλίκη Αβδελοπούλου, Βίκυ Αδάμου, Έλενα Τυρέα και ο μπαμπάς Δημήτρης Αγοράς. Σε ρόλο guest star η γιαγιά Ελένη Σακελλαρίου.

Με την πολύτιμη  συμβολή της συγγραφέως Χαράς Γιαννακοπούλου.
Ευχαριστούμε τις εκδόσεις Πατάκη για την παραχώρηση του βιβλίου «Η πόλη που έδιωξε τον πόλεμο» του Αντώνη Παπαθεοδούλου, εικονογράφηση Μυρτώ Δεληβοριά. 
Αναλυτικό πρόγραμμα παραστάσεων: 
10 - 11/12 & 17 - 18/12 στις 17.30
24/12 & 31/12 στις 12.30
25/12 (Χριστούγεννα) - 1/1 (Πρωτοχρονιά) - 6/1 (Φώτα) διπλή παράσταση στις 12.30 & 17.30

2 – 3 - 4 - 5/1 & 7/1 στις 17.30

8/1 στις 12.30
Διάρκεια: 60’

Τιμή εισητηρίου:7 €

Που : Κινητήρας Στούντιο, Ερεχθείου 22 (πλησίον μετρό Συγγρού Φιξ)

Επικοινωνία: 2109248328 , info@kinitiras.com, www.kinitirastudio.com
Με την υποστήριξη

Για περισσότερες πληροφορίες Μαρία Λάμπρου: 6937887304, mlambrou7@yahoo.gr

